Nr. 11906/24.02.2020

**PROIECT DE HOTĂRÂRE**

**privind aprobarea asocierii Municipiului Sfântu Gheorghe prin Consiliul Local al Municipiului Sfântu Gheorghe cu Județul Covasna prin Consiliul Județean Covasna și Fundația Sapientia, în vedera realizării în comun al unui Centru multifuncțional în Municipiul Sfântu Gheorghe**

**Consiliul Local al Municipiului Sfântu Gheorghe în şedinţă extraordinară:**

Având în vedere Referatul de aprobare nr.11658/24.02.2020 al Primarului municipiului, domnul Antal Árpád-András;

Având în vedere Raportul de specialitate nr.116559/24.02.2020 al Serviciului Juridic și Consiliere pentru Cetățeni din cadrul Primăriei Municipiului Sfântu Gheorghe;

Având în vedere referatele Comisiilor de specialitate ale Consiliului Local al Municipiului Sfântu Gheorghe;

Având în vedere prevederile Legii nr. 273/2006 privind finanţele publice locale, cu modificările şi completările ulterioare;

Având în vedere parcurgerea procedurii prevăzută de art. 7 din Legea nr. 52/2003 privind transparența decizională în administrația publică, republicată;

În conformitate cu prevederile art. 129 alin. (2) lit. b, d și e, alin. (7) lit. d și k și alin. (9) lit. a din Ordonanța de Urgență nr. 57/2019 privind Codul administrativ;

În temeiul art. 139 alin. (3) şi art. 196 alin. (1) lit. a din Ordonanța de Urgență nr. 57/2019 privind Codul administrativ;

**HOTĂRĂŞTE**

**ART. 1. -** Se aprobă asocierea Municipiului Sfântu Gheorghe prin Consiliul Local al Municipiului Sfântu Gheorghe cu Județul Covasna prin Consiliul Județean Covasna și Fundația Sapientia, în vederea realizării în comun al unui Centru multifuncțional în Municipiul Sfântu Gheorghe.

**ART. 2**. - Se aprobă proiectul Contractului de asociere conform anexei, care face parte integrantă din prezenta hotărâre.

**ART. 3.** - Se mandatează Primarul Municipiului Sfântu Gheorghe, în vederea semnării actului menţionat la art. 2 din prezenta hotărâre.

**ART. 4. -** Cu executarea prezentei hotărâri se încredinţează Primarul municipiului Sfântu Gheorghe, Direcţia Patrimoniu, Direcția Economică, Direcțiai Tehnică și Monitorizare Societăți Comerciale Subordonate și Servicii Publice, Direcţia de Urbanism, Direcția de Proiecte, Strategii Cultură din cadrul Primăriei municipiului Sfântu Gheorghe.

Sfântu Gheorghe, la \_\_\_\_\_\_\_\_\_\_\_\_\_

**PREŞEDINTE DE ŞEDINŢĂ**