Nr. 11658/24.02.2020.

**REFERAT DE APROBARE**

a proiectului de hotărâre privind aprobarea încheierii unui contract de asociere între Municipiul Sfântu Gheorghe prin Consiliul Local al Municipiului Sfântu Gheorghe, Județul Covasna prin Consiliul Județean Covasna și Fundația Sapientia

Având în vedere că in centrul municipiului Sfântu Gheorghe există mai multe clădiri nefuncționale, autoritatea administrației publice locale intenționează să realizeze printr-un contract de asociere reabilitarea și modernizarea întregii zone prin edificarea unui ”Centru multifuncțional” în scopul creării și dezvoltării infrastructurii instituțiilor de interes public local, județean, de cultură, centrelor destinate tinerilor, studenților ș.a.

Dezvoltarea universitară a localității, precum și intenția autorităților administrației publice locale și județene de a înscrie localitatea în rândul centrelor universitare-culturale importante din zonă și nu numai, impune realizarea unei infrastructuri moderne, europene acestor instituții, prin realizarea unui ”centru multifuncțional” în condițiile Contractului de asociere, anexă la proiectul de hotărâre din care face parte integrantă.

Întrucât, prioritatea declarată a autorităților administrației publice locale și județene este sprijinirea activităților culturale, educaționale și de tineret, realizarea ”Centrului multifuncțional” se înscrie în acest deziderat și totodată și în strategia de dezvoltare locală, motiv pentru care propun adoptarea de către Consiliul Local al Municipiului Sfântu Gheorghe, a proiectului de hotărâre privind aprobarea încheierii unui contract de asociere între Municipiul Sfântu Gheorghe prin Consiliul Local al Municipiului Sfântu Gheorghje, Județul Covasna prin Consiliul Județean Covasna și Fundația Sapientia.

**PRIMAR**

**ANTAL ÁRPÁD ANDRÁS**